सदा के लिये
गुड मॉर्निंग।
वाह।
तुम क्या बना रहे हो?
मैं कुछ मिलाकर बनाने की कोशिश कर रहा था।
तीन तरह के अंडे।
एक तरफ़ पका अंडा, अंडा भुर्जी,
और कुछ ऐसा जिसे मैंने भुना-उबला अंडा नाम दिया है।
बहुत खूब।
तुम्हें अंदर से कुछ चाहिए?
-नहीं, मुझे कुछ नहीं चाहिए। -ठीक है।
तुम क्या कर रहे हो?
छुरी-काँटों को पलट रहा हूँ।
क्यों?
ख़ैर, उनकी नोक ऊपर की ओर होनी चाहिए। इस तरह वे अच्छे से साफ़ होते हैं।
रुको। क्या तुम हमेशा ऐसा करते हो?
हमेशा तो नहीं।
केवल तब जब तुम डिशवॉशर में बर्तन डालती हो।
पर ज़्यादातर तो मैं ही डालती हूँ।
हाँ।
तो, तुम्हारे हिसाब से तुम कितनी बार यह कर चुके होगे?
मुझे नहीं पता।
शायद... 10,000 बार?
बेहद अजीब बात है।
तुमने कभी कुछ कहा क्यों नहीं?
मुझे लगता है ऐसा होगा कि मैं बोलूँगा,
"ऐ, जून, मैंने रियल सिंपल पत्रिका में पढ़ा कि नोक को ऊपर की तरफ़ होना चाहिए।"
और तुम कहोगी, "हाँ," और फिर तुम एक हफ़्ते तक तो यह करोगी,
पर उसके बाद भूल जाओगी।
और फिर मैं कहूँगा, "ए, जून, वह नोक वाली बात याद है?"
और तुम बोलोगी, "मुझे पता है।"
और फिर तुम दोबारा भूल जाओगी।
और फिर मैं तुम्हें याद दिलाऊँगा, और तुम कहोगी, "मुझे पता है।"
और फिर मैं नुक्ताचीन बन जाऊँगा और तुम ख़फ़ा हो जाओगी।
तो, आसान होगा कि मैं इसे ख़ुद ही कर लूँ, है न?
वाह।
यह परेशान करने वाली बात है, तुम झगड़े से बचने के लिए किस हद तक जा सकते हो।
अच्छा। मैं बस काँटें ठीक कर रहा हूँ।
इसमें बस पाँच सेकंड लगते हैं।
पर मैं अच्छी चीज़ें करना बंद कर दूँगा क्योंकि उससे तुम दुखी हो जाती हो।
ए। तुम इस वक्त क्या कर रहे हो?
मैं या तो ख़ुद को आनंद देने वाला था या एक कार का चित्र बनाने वाला था।
मुझे नहीं पता था कि तुम एक कलाकार हो।
तुम्हें क्या चाहिए?
पता नहीं, मैंने सोचा हम साथ वक्त बिता सकते हैं, शफ़लबोर्ड खेल सकते हैं।
हम वह दोपहर को करते हैं।
जून कहाँ है?
वह घर पर है। अपना कुछ काम कर रही है।
तुम लोगों की अनबन हुई? तुमने उसे किसी और आदमी के साथ पकड़ा?
नहीं। तुम इस निष्कर्ष पर कैसे पहुँचे?
पता नहीं। मैंने एक बार अपनी माँ को मेरे पड़ोसी के गैराज में पाया था।
उन्होंने कहा वे गोल्फ़ का अभ्यास कर रहे थे, पर उनके पास क्लब नहीं थे।
अब ख़ुद को आनंद देने का मन नहीं कर रहा। चलो चलते हैं। ठीक है?
बहुत अच्छे।
पता है क्या? मुझे शफ़लबोर्ड नहीं खेलना।
चलो मेरे घर चलते हैं।
अरे, वे लोग कौन हैं?
कोई नहीं।
-मैं जाकर हेलो कहता हूँ। -नहीं, मत जाओ।
देखो, वहाँ कोई है जिससे मैं मिलना नहीं चाहता हूँ।
क्यों?
पता नहीं। शायद मैं...
उसे थोड़ा पसंद करता हूँ।
-क्या? -शायद मैं उसे पसंद करता हूँ।
मार्क, यह तो बहुत अच्छी बात है।
बकवास बंद करो। मैं जा रहा हूँ।
नहीं, यह बहुत बढ़िया बात है। रुको, रुको।
क्या इस इंसान को पता है कि तुम उसे पसंद करते हो?
नहीं। हम एक-दूसरे को नहीं जानते हैं।
यह मुश्किल ख़त्म करते हैं। चलो वहाँ चलते हैं।
हरगिज़ नहीं।
सुनो, तुम्हें जोखिम उठाने के लिए तैयार होना होगा।
"तुम उन सब मौक़ों को गँवा देते हो जिनके लिए कोशिश नहीं करते।"
वेन ग्रेट्स्की।
यह वेन ग्रेट्स्की कौन है?
ओह, अच्छा। '80 के दशक में,
वह दुनिया का सबसे मशहूर हॉकी खिलाड़ी था।
मुझे खेलकूद में ज़्यादा दिलचस्पी नहीं है, पर उद्धरणों में है, और यह अच्छा उद्धरण है।
हम दोस्त क्यों हैं?
क्योंकि हम एक-दूसरे को हँसाते हैं। चलो।
चलो भी!
धत् तेरे की!
हे भगवान।
ए।
मैंने तुम्हें देख लिया। कोई बात नहीं। एक सेकंड के लिए वापस ऊपर आओ।
हेलो।
तुम्हें सिलाई मशीन इस्तेमाल करना आता है।
थोड़ा-बहुत।
बहुत अच्छे। बस... क्या तुम यहाँ आ सकती हो?
मैं तुम्हें चोट नहीं पहुँचाऊँगी। मुझे बस थोड़ी मदद चाहिए।
अच्छा, इनमें से तुम्हारी वाली कौन सी है?
लाल बालों वाली। मस्त।
नहीं, वह नहीं।
वह।
उसका नाम हेदर जेकोबी है।
अच्छा, वह मेरी उम्मीद से कुछ ज़्यादा बड़ी लगती है।
हाँ। जब मैं हाई स्कूल के पहले वर्ष में था तो वह तीसरे वर्ष में थी।
वाह। यह सारी जानकारी ग्रहण करने की कोशिश कर रहा हूँ।
वह पूरे स्कूल में सबसे मस्त लड़की थी।
वह एक बैंड में थी, गोल्ड डायमंड।
उसे पास चमड़े की जैकेट थी, और वह पोर्टेबल शौचालय के पीछे सिगरेट पीती थी।
शायद उसे मैं बिल्कुल भी याद नहीं होऊँगा।
यह बहुत फालतू खयाल है। चलो चलते हैं।
नहीं, नहीं। रुको, रुको।
अगर तुम्हें उसके साथ एक नाता होने का एहसास होता है,
तो कम से कम उससे जाकर बात तो करो।
वह मुझे कभी नहीं चुनेगी।
उसका चक्कर माइक फ़्रेडेल के साथ चल रहा था।
वह बहुत बेधड़क बंदा था। उसने हमारे प्रिंसिपल की कॉफ़ी में एलएसडी डाल दिया था।
हे भगवान।
हाँ। उन्हें स्थायी दिमागी क्षति हो गई थी।
मैं कभी कुछ इतना बिंदास नहीं कर पाऊँगा।
हाँ, तुम ज़रूर करोगे।
तुम इस पूरे शहर के सबसे बिंदास बंदे हो।
शायद मैं हूँ।
हाँ, हम दोनों यहाँ के सबसे बिंदास बंदे हैं। कोई शक नहीं है।
उसे तुम यकीनन याद होगे।
चलो।
ज़रा सुनो। हेलो, तुम कैसी हो?
हेलो। मैं ठीक हूँ।
बहुत अच्छे।
यह मार्क है।
पर शायद तुम पहले से इसे पहचानती होगी।
मुझे ऐसा लगता तो नहीं है।
-मैंने तुमसे कहा था इसे याद नहीं होगा। -कोई बात नहीं।
तुम दोनों एक ही हाई स्कूल में पढ़े थे। यह तुमसे थोड़ा छोटा था...
मेरे पास एक कमैरो गाड़ी थी।
हाँ। तुम वही बच्चे थे न जिसने अपनी गाड़ी कैन्यन क्रेस्ट में भिड़ा दी थी, है न?
वाह।
हम सबको एक दिन की छुट्टी मिली थी, तुम्हारी वजह से।
वाकई? क्या बात है।
हाँ, हम कुछ लोग मिलकर बीच पर जाने वाले थे, और फिर...
फिर बारिश हो गई थी।
ओहो।
-हाँ। -हाँ।
वाह।
हाँ, तुम दोनों को हाई स्कूल वाली एक सी चीज़ें पसंद होंगी, है न?
जैसे डिस्को? तुम दोनों को डिस्को पसंद है?
उफ़, नहीं, डिस्को बेहद वाहियात है।
हाँ, मुझे नहीं पसंद। मुझे रॉक 'एन' रोल का शौक है।
तुम्हें थिन लिज़ी पसंद है?
अरे, यार, मुझे थिन लिज़ी बहुत पसंद है।
मैं एक बार एक शो में गई थी, तो ब्रायन डाउनी ने मेरी ओर डंडी फेंकी।
-हो ही नहीं सकता। -वाह।
हाँ, और फिर उसके बाद, एक रोडी ने पूछा
अगर मैं नेपथ्य में जाकर ब्रायन को मुख-मैखुन देना चाहती हूँ।
मैंने न कह दिया था।
पर अगर फ़िल लिनट होता तो मैं हाँ कह देती।
अरे यार, मैं हाँ कह देता अगर फ़िल लिनट की बात होती।
तुम्हें बैड कंपनी पसंद है?
हाँ। और तुम्हें बैड कंपनी का मेरा सबसे पसंदीदा गाना पता है?
बैड कंपनी अलबम से बैड कंपनी।
-मुझे वह वाला बहुत पसंद है। -हाँ, वह एक सरल समय था।
यह बातचीत तो बहुत अच्छी चल रही है।
तो, शायद तुम लोग बाद में कहीं मिलना चाहो और गप्पें लड़ाना चाहो?
हाँ, हम यह कर सकते हैं। तुम क्या सोचते हो, मार्क?
पता नहीं। हम मेरे घर जाकर गाने सुन सकते हैं।
मेरे पास कई बढ़िया रिकॉर्ड्स हैं।
ठीक है। हाँ, सुनने में मज़ेदार लगता है।
-तुम 5:00 के करीब आ सकती हो? -हाँ।
-फिर मिलते हैं। -हाँ।
-यार। -बहुत अच्छे!
यह मशीनें हमेशा अटक जाती हैं।
तुम क्या कर रही थीं?
मैंने अपनी सारी बनियानें लीं,
उन्हें काट दिया,
और मैं उन्हें सिलकर एक विशाल सुपर बनियान बना रही हूँ।
क्या? क्यों?
मैं बनियान नहीं पहनती। मैं मर चुकी हूँ।
मुझे अब यह बकवास चीज़ नहीं चाहिए।
इससे अब काम बन जाना चाहिए।
तो, तुम क्या दो विशाल कप बना रही थी?
हाँ। मैंने बताया न। यह एक सुपर बनियान है।
वाह। तुम तो इसमें काफ़ी कुशल हो।
मुझे हमेशा यह कहने में शर्म आती है,
पर सातवीं कक्षा में गृह अर्थशास्त्र मेरी सबसे पसंदीदा कक्षा हुआ करती थी।
फिर कैंडिस हॉब्स ने अफ़वाह फैला दी कि मैं अपने प्यूबिक बालों को ब्लो-ड्राई करती हूँ,
तो मैंने कक्षा बदल दी।
-मुझे पता है। -और तुम ऐसा करती थी?
-मैं क्या करती थी? -अपने प्यूबिक बालों को ब्लो-ड्राई।
बिल्कुल नहीं करती थी।
अफ़वाह फैलने तक नहीं,
और फिर मैंने सोचा, अब तो कोशिश करके देख ही सकती हूँ।
यकीन नहीं होता कि कैंडिस मुझसे ज़्यादा जीवित रही। बेहद कमीनी थी।
हाँ।
मेरे दफ़्तर में एक औरत थी, टेरीसा।
वह बहुत ज़्यादा दुष्ट थी।
उसने क्या किया?
वह हमेशा अपनी गाड़ी मेरी गाड़ी से सटाकर खड़ी करती थी।
तो, एक दिन मैंने उससे ऐसा करने से मना किया,
पर फिर वह गाड़ी और ज़्यादा सटाकर खड़ी करने लगी।
फिर मैं एचआर के पास गई, और उन्होंने मुझे लीगल के पास एक नई जगह दे दी।
यार, मेरी ज़िंदगी तो बेहद उबाऊ थी।
हाँ, बहुत वाहियात कहानी थी।
मैं जानती हूँ। ओह।
अब वह उबाऊ नहीं है, क्योंकि हमने यह बनाया है।
यह तो बेहद खूबसूरत है।
इसे संग्रहालय में रखना चाहिए।
अगर यहाँ पर संग्रहालय होता, तो मैं इसे वहाँ रखती।
एक है तो।
बनियान का संग्रहालय दो गली छोड़कर है। तुम अब तक वहाँ नहीं गई हो?
न, मैं नहीं गई। मैं एक बार जाकर ज़रूर देखूँगी।
मुझे चलना चाहिए?
क्या मैं तुम्हें कुछ दिखा सकती हूँ?
क्या तुम ख़ास तौर पर बता सकती हो क्या?
हमें शहर से काफ़ी दूर जाना होगा, पर तुम्हें कोई शिकायत नहीं होगी।
मुझे नहीं पता अगर मैं जा सकती हूँ।
क्यों?
मुझे नहीं पता।
मैं बस नहीं जा सकती।
ऑस्कर जल्द ही घर लौट आएगा।
ठीक है।
अच्छा।
शुक्रिया।
शुक्रिया, यह काफ़ी मज़ेदार था।
हाँ।
क्या ये पोस्टर सही क्रम में लगे हैं?
बेकार चीज़ मत खरीदना।
क्या बाइक को बाईं तरफ़ रहना चाहिए?
या क्या लड़की को बाइक को ऊपर लगाऊँ, ताकि लगे कि वह उसे चला रही है?
मेरे खयाल से जैसा है वैसा ही ठीक है। मैं परेशान नहीं होता।
मैं इन्हें उतार ही देता हूँ।
अब यह अजीब लग रहा है।
दीवार को एक सा करने के लिए हमारे पास उसे रँगने का समय है?
तुम कुछ ज़्यादा ही सोच रहे हो।
क्या तुम पहले कभी डेट पर गए हो, मार्क?
एक बार मैं गणित में फेल हो रहा था,
और टीचर ने एक होशियार लड़की को मुझे पढ़ाने के लिए भेजा,
और वह एक कसी हुई कमीज़ पहने थी, तो मैं उत्तेजित हो गया।
क्या यह गिना जाएगा?
हाँ, इसे गिन लेता हूँ।
शायद मुझे यह मुलाकात रद्द कर देनी चाहिए।
हम अलग-अलग दुनिया से हैं।
मैं कोई लल्लू तो नहीं था, पर वह अलग ही स्तर पर थी।
वह लंच करने स्कूल के बाहर जाया करती थी।
मैं तुम्हारी कशमकश समझ सकता हूँ।
जब मैं पहली बार जून से मिला था, तो वह बहुत बिंदास थी।
उसने कान का यह हिस्सा छिदा रखा था।
बाप रे, इतने ऊपर?
बहुत मस्त है। तुमने उसे कैसे पटाया?
कई छबीले लड़कों के साथ उसका चक्कर चला था,
मतलब, वे बेहद छबीले थे, पर वे कमीने भी थे।
मैं पहला लड़का था जो उससे बहुत अच्छे से पेश आया।
मैंने उसकी बातें सुनी, हम करीब आए,
फिर रूबियोज़ फ़िश टाकोस में एक रात,
मैंने कहा कि मुझे उसकी हँसी पसंद है।
और उसने मुझे चूमा।
हम तब से एक-दूसरे के साथ हैं।
तो यह तुम्हारी सलाह है?
अच्छे से पेश आओ? बस इतनी सी?
इस तरह सोचो।
हर रिश्ते में एक शांति बनाए रखने वाला चाहिए होता है।
हमारी शादी में, वह मैं हूँ।
किसी दिन, जब तुम किसी के साथ कुछ समय तक रह चुके होगे,
तो तुम समझ जाओगे कि नाव को जितना कम हिलाओ,
सब कुछ उतना ही आसान हो जाता है।
समझे? शांत सागर।
तुम क्या बके जा रहे हो? डर्ट बाइक को वापस लगाऊँ कि नहीं?
बाइक को दाईं तरफ़ लगा दो।
धन्यवाद। हे भगवान।
ए।
तुम मुझे क्या चीज़ दिखाना चाहती थी?
तुम्हारा क्या हाल है? तुम ठीक हो?
बहुत अच्छी तो नहीं हूँ।
हाँ, मैं भी थक गई हूँ।
वह इसलिए क्योंकि हम फ़व्वारे से बहुत दूर हैं।
हम बस पहुँच ही गए हैं।
जस्टिन्स
-हम क्या देखने आए हैं? -उस बंदे को देखो।
दिन अच्छा गुज़रे।
मुस्कराने से घिस नहीं जाओगी, जान।
तुम्हारा यह देखना ज़रूरी था कि यह कैसा इंसान है।
ताकि, तुम्हें पता हो कि मुझे यह करने में क्यों ज़्यादा बुरा नहीं लगा।
तुमने क्या किया?
मैंने इसकी शक्ति ली है।
या शायद इसने मेरी शक्ति ली है।
वह क्या होता है?
अगर तुम वर्तमानजीवी को एक विशेष तरीके से छूते हो,
तो तुम उनसे थोड़ी ऊर्जा ले सकते हो।
-याद है मैं अभी-अभी कितनी थकी थी? -हाँ।
अब मुझे बहुत अच्छा महसूस हो रहा है।
इसका बुरा पहलू यह है कि तुम उनकी ऊर्जा छीन लेते हो।
पर जब कोई इस जैसा हो, तो मुझे बुरा नहीं लगता।
वाह।
तुम्हें करके देखना चाहिए।
मुझे नहीं पता। यह ग़लत लग रहा है।
लंबे समय में इसे कोई हानि नहीं पहुँचेगी।
मुझे नहीं लगता।
इसकी नब्ज़ महसूस करने की कोशिश करो।
ठीक है।
इसको मार्गदर्शक बनाकर,
इसकी ओर रुझान बनाने की कोशिश करो, अगर यह समझ आए तो।
अगर चाहो तो आँखें बंद कर सकती हो।
यह बस गंदा और चिपचिपा लग रहा है।
अच्छा। शायद इससे मदद मिले।
तुम क्या कर रही हो?
बस शांत हो जाओ।
अब कोशिश करो और महसूस करो
जैसे तुम अपने हाथों के ज़रिए इसे सांसों में भर रही हो।
रुको। मुझे कुछ महसूस हुआ।
करती रहो।
मैंने तुमने कहा था कि मुझे फ़ोन मत करना। यह मेरा सप्ताहांत नहीं है।
फिर उसे चिकन नगेट खिला दे, साली।
-ओह! -बाप रे!
तुमने क्या किया?
इसने मुझे गुस्सा दिलाया!
मैंने इसे इस तरह कभी बेहोश नहीं किया।
क्या यह ठीक है?
हाँ, यह अभी भी साँस ले रहा है, यह ठीक हो जाएगा।
हे भगवान। तुम्हें वह महसूस हो रहा है?
हाँ। बिल्कुल महसूस हो रहा है।
बाहर कितना सुहाना मौसम है।
कितना सुंदर नज़ारा है।
यह देखो।
-तैयार हो? -हाँ।
क्या ऐसा लग रहा है कि मैं इसे चूम रही हूँ?
पता है मज़े की बात क्या है? इसे पता भी नहीं कि क्या हो रहा है।
ओह, हाँ, जान।
वह क्या है, सस्ता अनलेडेड पेट्रोल?
हाँ, मुझे यही पसंद है।
ए। तुम कहाँ जा रहे हो?
मेरे लिए थोड़े ट्विज़लर्स ला दोगे? मैं तुमसे प्यार करती हूँ।
इसे अब तुम पसंद नहीं हो।
हे भगवान! इसमें कितना मज़ा आ रहा है।
ए।
-क्या? -तुम्हें कभी चीज़ों में चेहरे दिखते हैं?
तुम्हारा क्या मतलब है?
-तुम यह बिजली का मीटर देख रही हो? -हाँ।
इससे दो डायल जैसी चीज़ें आँखें हैं और यह पाइप इसका मुँह है।
मुझे पता है।
यह प्यारा है।
मुझे यह खेल बहुत पसंद है।
मुझे पता है।
देखो। वहाँ पर जो है।
-कहाँ? -देखो, वह पोंछा।
देखो, मानो वह एक गुस्सैल औरत हो
-जिसके बाल बिखरे हुए हैं। -हाँ।
वह तो बढ़िया है।
बहुत अच्छे। तुम इसमें बहुत अच्छी हो।
यह तो काफ़ी बढ़िया था। उससे तो कहीं ज़्यादा बेहतर है।
मैं सहमत हूँ।
क्या तुम ऐसी इंसान हो
जो पहली दफ़ा चीज़ें करने पर ही बाज़ी मार ले जाती हो?
किसी ने मुझसे पहले कभी ऐसा नहीं कहा है।
-हो ही नहीं सकता! -कसम से।
हाँ, तुम हो। तुम इसमें कितनी कुशल हो।
और तुम सिलाई में अच्छी थी,
और उसे कमीने की शक्ति लेने में भी तुमने कमाल कर दिखाया।
-यह तो सच है। -हाँ।
ए, तुम्हें लगता है जब हम वर्तमानजीवी थे तो किसी ने हमारी शक्ति ली होगी?
पता नहीं, शायद।
मैं हमेशा 3:00 बजे के करीब काफ़ी थका हुआ महसूस तो करती थी।
पर मैं लंच में बहुत बरीतो भी खाती थी।
मैं कुछ रेजी बार लाया हूँ अगर तुम खाना चाहो तो।
वाह।
यह तो बहुत सालों पहले बनने बंद हो गए थे।
हाँ, ये मेरी रसोई में ख़ुद ही आ जाते हैं।
वैसे, मेरी रसोई में ब्रोकली आती है।
मुझे वह ज़्यादा पसंद भी नहीं है। मुझे गैस हो जाती है।
तो क्या गोल्ड डायमंड का कभी कुछ हो पाया?
तुम लोग तो बेमिसाल थे।
नहीं।
मतलब, हमने कुछ शो किए थे,
पर फिर जेनी ने स्टीव के साथ सेक्स करने की कोशिश की,
और फिर स्टीव ने जॉश के साथ सेक्स किया, तो सब बर्बाद हो गया।
तो मेरे चाचा ने एक गैस कंपनी में मुझे नौकरी दिलाने में मदद की।
मैंने वहाँ 35 सालों तक काम किया।
मस्त।
भले ही तुम मुझसे कुछ जमात आगे थीं,
कुछ लोग तो ऐसे होंगे जिन्हें हम दोनों जानते थे।
क्या तुम कोलीटो भाइयों को जानती थीं?
ओह, हाँ। मैं रॉकी को जानती थी।
मैं रिकी को जानता था।
कोई अपने बच्चों के नाम रिकी और रॉकी क्यों रखेगा?
बिल्कुल सही। और उनकी एक बहन थी जिसका नाम भी रिकी थी। र-इ-क-ई।
क्या? यह तो बेहद विचित्र है।
उनका क्या हाल हुआ?
रिकी ने एक लड़की को गर्भवती बना दिया, फिर कार डीलरशिप में काम करने चला गया।
-तुम्हें जीना लेवेस्क पता है? -हाँ, पता है।
-उसका क्या हुआ? -वह गर्भवती हो गई, फिर पढ़ाई छोड़ दी।
-कैरी सोवॉल्स्की? -गर्भवती हो गई, पढ़ाई छोड़ दी।
-लीसा फ़ार्गस? -हाँ। गर्भवती हो गई, पर स्कूल में रही।
पाँचवें पीरियड में उसका प्रसव का दर्द शुरू हो गया।
मुझे लीसा फ़ार्गस पसंद नहीं थी।
मेरे खयाल से उसने और उसके दोस्तों ने मेरी कमैरो पर चाबी खरोंची थी।
और मैंने उस कार का ध्यान बहुत अच्छे से रखा था जब तक...
हाँ। अगर मेरे पूछने से एतराज़ न हो, तो क्या हुआ था?
कोई खास कहानी नहीं है, सच्ची।
मैं अपनी माँ के लिए सामान लेने किराने की दुकान जा रहा था,
और मैं रेडियो पर स्टेशन बदलने के लिए नीचे झुका,
और मैंने वापस ऊपर देखा, और...
किस्सा खत्म।
तुम्हारी मौत कैसे हुई थी?
फेफड़ों का कैंसर। कुछ खास नहीं।
वे सारी सिगरेट जो मैंने पी थी, लंबे समय में मेरी सेहत पर भारी पड़ी।
अगर इस बात से तुम्हें थोड़ी दिलासा मिले, तो तुम उन्हें पीते हुए बहुत मस्त लगती थी।
इसलिए स्कूल का हर लड़का तुम पर मरता था।
यह सच नहीं है।
सच में। तुम हर प्रथम वर्षीय लड़के की आरज़ू थीं।
-बस भी करो। -मैं तुम्हारी तस्वीरें बनाया करता था।
नग्न वाली नहीं।
यह बेहद ओछी बात थी, मुझे ऐसा नहीं कहना चाहिए था।
कोई बात नहीं।
-हाँ। -हम बच्चे थे।
क्या तुम कुछ रिकॉर्ड सुनना चाहोगी?
हाँ, ज़रूर।
हे भगवान। मुझे यह गाना बहुत पसंद है।
बढ़िया।
यह अजीब गुज़ारिश है, पर...
क्या तुम नाचना चाहोगी?
बेशक।
तुम्हें देखो ज़रा।
तुमने पता लगा लिया।
क्या यह हमसे बात कर रहा है?
क्या तुम हमें देख सकते हो?
तुम कहाँ जा रही हो?
हम घर जा रहे हैं।
मुझे तो लग रहा है कि तुम ग़लत दिशा में जा रही हो।
नहीं, रिवरसाइड पीछे उस तरफ़ है।
यह तो नहीं कहा कि वह नहीं है।
बस इतना कहा कि तुम ग़लत दिशा में जा रही हो।
तुम किस बारे में बात कर रहे हो?
एक और जगह है। शायद तुम्हें वह दिलचस्प लगे।
वह कहाँ है? वह क्या है?
इस सड़क पर आगे थोड़ी दूर।
अगर तुम जवाब ढूँढ़ रही हो, तो मेरे साथ चल सकती हो।
मुझे नहीं... नहीं, मुझे नहीं पता।
अरे, चलो भी। चलो न, तुम्हें ज़रा भी जिज्ञासा नहीं हो रही?
हमें एक बार चलकर देखना तो चाहिए।
यह कह रहा है कि एक और जगह है। यह बहुत बड़ी बात है।
हमें पता भी नहीं कि यह आदमी कौन है।
जनाब, आप कौन हैं? आपका नाम क्या है?
तुम अब भी ग़लत दिशा में सोच रही हो।
अच्छा। मैं यह नहीं करने वाली।
ऑस्कर घर पर है। मैं किसी अजीब बंदे के साथ यूँ ही नहीं जा सकती।
ऐसा करने का यह हमारा इकलौता मौका हो सकता है। और जवाब ढूँढ़ने के लिए।
क्यों न मैं घर जाऊँ, ऑस्कर से बात करूँ, वापस आऊँ और हम इस बारे में बात करें?
वह जगह उसके लिए नहीं है।
वह तुम्हारे लिए है।
चलो भी, जून।
हम जानते है कि घर पर क्या है।
और यहाँ पर यह आदमी इतनी मस्त चीज़ें कह रहा है।
आओ, चलते हैं।
मैं नहीं जा सकती।
तुम रिवरसाइड में ऊब चुकी हो। मैं रिवरसाइड में ऊब चुकी हूँ।
तुम्हें क्या लगता है ऐसा क्यों है?
मुझे नहीं पता।
शायद इसका कोई कारण हो।
शायद हम दोनों इस जगह के लिए नहीं बने।
चलो भी।
चलते हैं।
प्लीज़?
मैं नहीं जा सकती।
मुझे माफ़ कर दो।
ऑस्कर मेरे साथ कभी ऐसा नहीं करता।
पर अगर तुम जाना चाहती हो,
तो मैं समझती हूँ।
नहीं। मैं तुम्हारे साथ रुकना चाहती हूँ।
तुम्हारे साथ घर तक चलती हूँ।
अगर तुम्हारा इरादा बदल जाए, तो इस तरफ़ वापस आ जाना।
सारे रास्ते ओशनसाइड को जाते हैं।
अरे। सब कैसा रहा? मुझे तो बहुत घबराहट हो रही थी।
हमने हाई स्कूल के बारे में बात की।
सबके जीवन काफ़ी बदतर हो गए थे। मुझे खुशी है कि मेरी मौत हो गई।
बहुत अच्छे, बढ़िया शुरुआत लगती है।
फिर हमने रिकॉर्ड पर गाने सुने और थोड़ा नाचे भी।
बहुत खूब।
हाँ। फिर वह अपने पति के बारे में बात करने लगी।
रे।
वह करीब 40 साल तक शादीशुदा थे।
तो, वह आशा कर रही है कि जब वह मरे, तो वह भी जून की तरह यहीं आ जाए।
तो, मुझे लगता है कि हम केवल दोस्त रहेंगे।
अरे, यार। मुझे अफ़सोस है, दोस्त।
कोई बात नहीं।
बस बुरा लग रहा है क्योंकि हमने बहुत मज़ा किया।
वह कितनी मस्त है।
कभी-कभी सोचता हूँ कि मुझे कभी अपने लिए उतनी मस्त लड़की नहीं मिल पाएगी।
यह सच नहीं है।
यह सब बी जीज़ की ग़लती है।
जिस रात मेरी कार की दुर्घटना हुई उस रात उनका गाना रेडियो पर था।
इतना वाहियात गाना था कि मुझे नीचे देखकर स्टेशन बदलना पड़ा।
देखो, मैं जानता हूँ कि तुम्हारे और जून के बीच कई मसले हैं।
मुझे "कई" तो नहीं लगते।
पर तुम खुशकिस्मत हो कि वह यहाँ है।
यहाँ पर किसी और का ऐसा नसीब नहीं है।
हर कोई अकेला है।
तुम दोनों को साथ रहने का मौका क्यों मिला?
मुझे नहीं पता।
बहरहाल, तुमने सही कहा था कि बाइक का पोस्टर कहाँ लगाना चाहिए।
मैं इसे वहीं लगा रहने देता हूँ।
बहुत अच्छे।
मुझे तुम्हारे लिए चॉकलेट संडे बनाने में बहुत खुशी मिलेगी,
ताकि तुम बेहतर महसूस करो।
हे भगवान, नहीं। मैं जा रहा हूँ।
-बाद में कभी? -नहीं।
ए।
तुम कहाँ थी?
बाहर टहलने गई थी।
वक्त का अंदाज़ा ही नहीं रहा।
ठीक है। मैं तुम्हें कुछ दिखाना चाहता हूँ।
मुझे अच्छा नहीं लगा कि हम उस तरह से लड़े।
तो मैंने एक हल निकाल लिया।
ठीक है।
"नोक ऊपर।"
नोक ऊपर!
और एक छोटा सा काँटा अलार्म घड़ी की ओर इशारा कर रहा है।
समय की तरह।
नोक, समय, ऊपर जाता हुआ।
और, यह शब्दों का खेल है।
अच्छा। मैं समझ गई।
तो अब, जो भी बर्तन हटाएगा,
वह तुम हो सकती हो, वह मैं हो सकता हूँ,
उसे बर्तनों को सही ढंग से लगाने का तरीका याद रहेगा।
मैं इस संकेत की सराहना करती हूँ,
पर तुम जानते हो कि हमारी लड़ाई बस काँटों के बारे में नहीं थी, है न?
हाँ, मुझे वह पता है, पर इसका आशय काँटों से है।
क्या हुआ?
मुझे लगता है तुम समझ नहीं पा रहे कि मैं कैसा महसूस कर रही हूँ।
अच्छा। तो मुझे समझाओ।
मुझे घुटन हो रही है।
क्या मतलब?
मतलब, हम यहाँ पर सच में फँसे हुए हैं।
हम फ़व्वारे से बहुत दूर नहीं जा सकते।
मुझे अफ़सोस है, पर यहाँ का यही दस्तूर है।
हमें कैसे पता कि यहाँ से बाहर कुछ अलग नहीं है?
-जैसे क्या? वह क्या हो सकता है? -मुझे नहीं पता। कोई चीज़। कुछ भी।
मैंने कभी किसी को किसी और चीज़ का ज़िक्र करते नहीं सुना है।
यहाँ पर हम सुरक्षित हैं, यह अच्छी जगह है।
तो तुम कह रहे हो कि अगर तुम्हें पता चले कि कोई और जगह है,
तो तुम फिर भी नहीं जाओगे?
मुझे नहीं पता।
मुझे यह जगह पसंद है।
इतनी बुरी भी नहीं है। इस घर को देखो।
रसोई को बैठक से मिलते हुए देखो। कितना समेकित है।
मुझे यह घर बहुत पसंद है।
बहुत अच्छी तरह से सुसज्जित है।
और यहाँ का बाथरूम हमारे बाथरूम से कई गुना बेहतर है।
पर इसका लेना-देना घर से नहीं है।
हम हर दिन ही एक सी चीज़ें करते हैं।
और मुझे नहीं लगता कि यह कभी बदलेगा,
और यह खयाल मुझे परेशान करता है।
-मुझे लगता है कि तुम स्वार्थी बन रही हो। -क्या?
इस पड़ोस में हर कोई अकेला है, है न?
-हे भगवान। -इस बारे में सोचो।
केवल हम दोनों ही हैं जो एक-दूसरे के साथ हैं।
हमें शुक्रगुज़ार होना चाहिए।
मैं तुम्हें बताने की कोशिश कर रही हूँ कि मुझे क्या महसूस हो रहा है।
मुझे लगता है कि तुम जो महसूस कर रही हो वह ग़लत है।
तुम मुझसे ऐसा कैसे कह सकते हो?
मुझे समझ नहीं आता कि तुम खुश कैसे नहीं रह सकती हो।
तुम क्या चाहती हो कि मैं क्या करूँ?
मुझे नहीं पता।
मुझे भी नहीं पता।